สวัสดีค่ะ พอดีวันนี้ไปผ่าหนองที่เท้ามาค่ะ แต่ทางที่โรงพยาบาลไม่ได้สั่งจ่ายยา แต่บอกแค่ให้รับประทานยาฆ่าเชื้อกับยาแก้อักเสบ อยากทราบว่าต้องซื้อยาชนิดไหนมารับประทานคะ ส่วนตัวมีโรคประจำตัวคือโรคหอบหืดค่ะ
สวัสดีค่ะ ในกรณีนี้การมีแผลเป็นหนองก็คือน่าจะเป็นฝี โดยฝีคือการอักเสบและติดเชื้อแบคทีเรียบริเวณผิวหนัง ทำให้มีลักษณะอาการปวด บวม แดง ร้อน และมีหนองคั่งอยู่ข้างใน หากมีหนองมาก รักษาด้วยยาฆ่าเชื้อแล้วไม่ดีขึ้น มีความจำเป็นต้องกรีดระบายหนองออกร่วมด้วยโดยหลังจากการกรีดระบายหนองแล้ว แพทย์มักจะจ่ายาฆ่าเขิ้อมาร่วมด้วยให้ ซึ่งปกติแพทย์จะเป็นผู้เขียนใบสั่งยาและจ่ายยามาจากรพ.เลย มักจะไม่ค่อยแนะนำให้ผู้ป่วยไปซื้อข้างนอกเอง ในกรณีนี้จึงอาจมีความผิดพลาดเช่นการลืมสั่งยาหรือเปล่า แนะนำการกลับไปสอบถามกับรพ.ที่ดูแลอีกครั้ง หากแพทย์เคยแจ้งว่าให้รับประทานยาฆ่าเชื้อกับยาแก้อักเสบต่อจริง ส่วนยาแก้อักเสบน่าจะหมายถึงกลุ่มยาแก้ปวด ที่กินเมื่อมีอาการ สามารถซื้อเองได้เบื้องต้นเช่นกลุ่มยาพาราเซตามอล หรือยากลุ่ม NSAIDs ที่ร้านขายยาหากมีอาการปวดมากและแนะนำการทำแผลต่อเนื่องตามคำแนะนำของแพทย์ที่ดูแล หากไม่แน่ใจเรื่องการทำแผล ควรไปทำที่สถานพยาบาลใกล้บ้านทุกวันจนกว่าแผลจะแห้งดี และใช้ผ้าก๊อซสะอาดปิดแผลเพื่อป้องกันสิ่งสกปรกจากภายนอกไว้ก่อน